 **URBÁRSKE POZEMKOVÉ SPOLOČENSTVO KYSUCKÝ LIESKOVEC 29**

IČO: 42220866, DIČ: 2023505528, **🕿: 0904891773** <mailto:ups@urbarkysuckylieskovec.sk> www.urbarkysuckylieskovec.sk

***Zápisnica z mimoriadneho zhromaždenia Urbárskeho pozemkového***

***spoločenstva  Kysucký Lieskovec č. 29 konaného dňa 6.4.2025 v sále***

***KD Kysucký Lieskovec***

Program:

**Prezentácia podielnikov od 13,00 do 14,00 hod**

**2. Privítanie a úvod**

**3. Voľba návrhovej a mandátovej komisie, zapisovateľa a overovateľov zápisnice,**

**4. Voľba volebnej komisie**

**5. Správa mandátovej komisie**

**6. Správa o hospodárení, správa dozornej rady, správa OLH**

**7. Ročná účtovná závierka za rok 2024 - schválenie a návrh na rozdelenie zisku**

**8. Voľby do výboru spoločenstva a dozornej rady**

**9. Rôzne - diskusia**

**10. Návrh na uznesenie**

**11. Záver**

1. Prezentácia podielnikov prebiehala od 13. 00 hod do 14,00 hod.

2.Predsedkyňa UPS Mgr. Ľudmila Pijaková privítala všetkých prítomných a poďakovala za ich účasť a vyjadrila vďaku za splnomocnenia, ktoré dali členovia členom výboru, aby sme mohli hlasovať a odsúhlasiť všetko čo je v programe a predniesla program schôdze.

Za program schôdze tak ako prečítala p. Pijáková bolo hlasovanie:

ZA: 98,63 %prítomných

Proti.: poradové číslo 7.... 1,37 %

Zdržal sa: 0,00 %

Pán Belan dáva návrh na doplnenie bodu programu za bodom po správe dozornej rady doplniť bod: Analýza stavu lesov v Skačkove z pohľadu vlastníka dielov urbáru Milana Belana, aby bod bol zaradený po správe dozornej rady.

Hlasovanie za vloženie bodu programu navrhovaného Milanom Belanom:

**Za** vloženie bodu : poradové čísla: 7,38,41,110,82,,250,220,259,317,176,91,171,206,208,231,26, 138,72,235,70,149,222,240,239,118,143,46,232,234................................................. 27,09 %prítomných

**Zdržal** sa hlasovania : poradové čísla: 108,337,21,234,190,230,1,66,60,21............... 10,09 % prítomných

**Proti**: ostatní prítomní, čo predstavuje....................................................................... 62,82 % prítomných

Napriek tomu, že hlasovanie bolo v neprospech návrhu p. Belana, bol mu vytvorený priestor na vystúpenie podľa jeho žiadosti o doplnenie bodu programu.

**3. Voľba komisii:**

Voľba mandátovej komisie: predseda: Ján Sidor,

členovia: Skokan Jozef, Janišová Mária, Pius Paršo, Stanislav Ondreáš, Mária Kocianová,

Daša Hunčíková

hlasovanie: za : 100 % prítomných

proti: 0%

zdržal sa: 0 %

mandátová komisia schválená.

Voľba návrhovej komisie - Návrh na zloženie komisie:

Predseda: Elena Pečarková

Členovia : Peter Dubeň, Slavomír Kubinec.

hlasovanie: za: 100 % prítomných

proti : 0%

zdržal sa : 0%

návrhová komisia schválená.

Návrh na zapisovateľa: navrhuje sa : Darina Bzdylová

hlasovanie: za: 99,24 % prítomných

proti: 0%

zdržal sa: poradové číslo 259 - 0,76 %

zapisovateľka schválená.

Overovatelia zápisnice: návrh: Alena Labošová, Ing. Pavol Šutý

hlasovanie: za: 100 % prítomných proti: 0%

držal sa: 0%

overovatelia zápisnice schválení.

**4. Voľba volebnej komisie** – návrh: Ing. Martin Franek predseda

Členovia: Ing. Peter Franek, Ing. Božena Jurčíková

hlasovanie: za: 100 % prítomných

proti: 0%

zdržal sa : 0%

volebná komisia schválená.

**5. Správu mandátovej komisie** predniesol predseda komisie p. Ján Sidor a oboznámil o účasti na dnešnom valnom zhromaždení, kde z 2697,15 z celkového počtu podielov platných ku dňu konania zhromaždenia je prítomných 980,72 dielov, čo je 37,27 %, a vyhlásil, že zhromaždenie nie je uznášaniaschopné.

Zhromaždenie bolo ukončené a ďalej bolo vyhlásené mimoriadne zhromaždenie podľa § 15, ods. 5

Z č. 97/2013 s tým istým programom.

**Zhromaždenie je uznášaniaschopné.**

**6.** Správu o hospodárení UPS za rok 2024 prečítala pokladníčka Ing. Mária Janišová príloha č.1

Správu dozornej rady predniesla predsedkyňa DR Mgr. Daša Hunčíková príloha č. 2

Správu odborného lesného hospodára predniesol OLH Ing. Tomáš Piala príloha č. 3

Bod doplnenie o správu pána Milana Belana – Pán Belan číta pripomienky voči práci dozornej rade, hovorí o zanedbaní prác v poraste, ktorý vysadil ešte pán Vojtáš. Vysvetľuje, že náš urbár dostal dotáciu od štátu na prerezávky, v poraste počíta výmeru 3 ha, kde bola nesprávne vykonaná prerezávka, porast je poškodený od zvery, prerezávka podľa údajov p. Belana bola vykonaná nesprávne – neodborne.

Oznamuje, že pán Skokan vykonal nesprávne prerezávku, dozorná rada a výbor tieto práce nekontrolovali, dotazoval sa na okresnom úrade u p. Macáška a tiež sa pán Belan dotazoval na ministerstve. Pán Belan číta túto správu. Informuje, že dotáciu už nedostaneme, pretože sa sťažoval a upozornil na podvod pri dotácii. Odvolával sa aj na polícii. Hovorí aj o predaji dreva, spochybňuje prácu výboru a dozornej rady. Spochybňuje za akú cenu sa predávalo drevo v Skáčkove. Spochybňoval či sa malo ťažiť drevo v Skáčkove, zdravé drevo. Hovorí o celom procese, ktorý podnikol ohľadom, podľa neho neoprávnenej ťažby. Spochybňuje jednak cenu, za 2 roky za drevo v Skáčkove, dostali málo, podľa neho mohlo byť predané o 370 000 eur viac. Valné zhromaždenie sa mi zdá, ako „by sme tu boli ovce, však si preverte za koľko sa mohlo predávať. Písal sťažnosti na zlé vysádzanie, útočí na súkromie predsedkyne. Uvádzal cenu zdravého dreva na internete.

Správa, čo čítal pán Milan Belan nebola poskytnutá ako príloha tohto zápisu.

Na jeho útoky odpovedala: Mgr. Ľudmila Pijáková – odmietam sa s Milanom Belanom baviť o mojom súkromí.

Pani Pijáková odmieta jeho neopodstatnené tvrdenia, a tiež informuje o tom, ako bol pozvaný na výborovú schôdzu, kde sa prerokovala jeho sťažnosť na zlú prácu v lese, zlé sadenie. Poúčal ako máme zmerať jeleňom parohy, urobiť také široké chodníky, aby zver mohla sa voľne v lese pohybovať, je o tom aj zápis z výborovej schôdze, za jeho prítomnosti. Boli mu predložené dokumenty o hodpodárení UPS k nahliadnutiu, čo odmietol, že sa v tom hrabať nebude. Celá táto jeho sťažnosť a útoky boli predmetom rokovania výboru UPS za prítomnosti členov výboru a členov dozornej rady je o tom aj zápis.

Čo sa týka dotácie 2 200,- Eur, ktoré sme dostali, bolo členom zhromaždenia vysvetlené, ako bol šéf úradu na obhliadku a odporučil, kde treba vykonať prerezanie, po prehliadke terénu pred prácou a tiež po práci. Celá táto genéza je stále v otázkach a odpovediach voči pánovi Belanovi.

Pani Pijáková informuje, akú evidenciu viedol pán Belan za času, keď on osobne viedol ako predseda Urbár. Pán Belan vstupuje do odpovede p. Pijákovej, a útočí na jej prácu.

Do odpovede vstupuje Odborný lesný hospodár – odpovedá na dotáciu, ktorá bola za obdobie od roku 2015 – 2020. Dotáciu vypláca PPA po kontrole vykonaní prác. Je potrebné splniť určitú podmienku na základe lesnej hospodárskej evidencie.

V poraste musia byť dvoj zásahové prečistky. Belan apeluje, že porast /prerezávka?? nebol správne vykonaný, vyzýva, kde bola dozorná rada, prečo toto nekontrolovala.

Pani Pijaková odpovedá pánovi Belanovi, že „nemá prirastenú stoličku“ robí prácu v urbáre z presvedčenia a za symbolickú sumu odmeny, ak niekto chce, má možnosť ju nahradiť. Pán Belan hovorí, že on do výboru nechce ísť, ale do dozornej rady by šiel, ale si myslí, že by neprešiel. V skutočnosti sa o kandidovanie neuchádzal, hoci mal možnosť.

**7. Ročná účtovná závierka za rok 2024** – stručný výklad RUZ predniesla predsednícka UPS a zisk vo

výške 5 885 € Príloha č. 4

K RÚZ pripomienku mal len pán Belan – invektíva nepravdivé tvrdenia.

Belan – pýtam sa, kde máme nájomné ?

Odpovedá p. Pijáková – podiely na zisku budú poberať len vlastníci, ktorí majú vysporiadaný lesný pasienkový urbár. Predseda navrhol zisk vo výške 5885 € nerozdeliť a ponechať na činnosť spoločenstva.

Po odpovediach pani Pijáková dala hlasovať za schválenie ročnej účtovnej závierky, tak, že zisk ostane na činnosť spoločenstva.

Hlasovanie za schválenie RÚZ: za: 100% prítomných dielov

proti: 0,00%

zdržal sa: 0,00%

**8. Správu volebnej komisie** predniesol Ing. Martin Franek:

16. 10 hod bolo ukončené spočítanie hlasovacích lístkov

**Voľby do výboru spoločenstva kandidovali a boli zvolení získali % hlasov**

1. Michal Červienka Ing., nar. 12.8.1978, Kysucký Lieskovec 393 66,07

2. Daša Hunčíková Mgr., nar. 1.2.1965, Kysucký Lieskovec 231 82,08

3. Ľudmila Pijaková Mgr., nar. 17.06.1961; Kysucký Lieskovec 159 90,15

4. Ján Sidor, nar. 5.9.1976, Kysucký Lieskovec 431 80,59

5. Jozef Skokan, nar. 15.7.1967, Kysucký Lieskovec 706 79,70

Do výboru sa nedostal

Pius Paršo, nar. 10.10.1943, Kysucký Lieskovec 67 49,84

**Voľby do dozornej rady spoločenstva kandidovali a boli zvolení: získali % hlasov**

1. Pavol Jančiga, nar. 11.12.1968, Kysucký Lieskovec 708 78,67

2. Mária Kocianová, nar. 24.11.1971, Kysucký Lieskovec 151 51,58

3. Alena Labošová, nar. 17.2.1962, Žilina, Gaštanová 3081 68,71

4. Stanislav Ondreáš, nar. 28.12.1975, Kysucký Lieskovec 200 69,27

**9. Rôzne a diskusia**:

P. Pijaková informuje o nájomných zmluvách – boli uzatvorené nájomné zmluvy s NDS na ročný a trojročný nájom, ktoré potrebuje NDS pri výstavbe D3. Nájom ročný a aj trojročný by mal predstavovať sumu asi 17 919,- €, ak budú uhradené finančné prostriedky z týchto zmlúv – rozhodnú vlastníci ako sa s nimi naloží.

Informuje o uzatvorení zmluvy s NDS o vyvolanej investícií /dočasnom zábere pod diaľnice – spôsob ako sa bude nakladať so zeminou, následne s úpravou terénu, výsadbou, vyžínaním a náterom sadeníc/ – toto sa bude konať na náklady NDS po ukončení výstavby

Informuje o uzatvorení  nájomnej zmluvy medzi UPS a Združením obci Cyklotrasa Ochodnica – Žilina – Budatín, na pozemky pod cyklotrasu od Ochodnického mosta smer do Kys. N. Mesta, nájomná zmluva bola potrebná pre vybavovanie dokladov pre schválenie stavby cyklotrasy.

Informuje o plnení uznesenia ohľadom strateného pozemku E KN 2631 o výmere 2410 m2 – informuje o odpovediach od kompetentných v danej veci. Predkladá Stav – odpoveď od súdneho znalca, ktorý konštatuje, že nie je možné presne určiť, kde nastal úbytok parcely. Celý posudok tvorí prílohu tohto zápisu.

Pýta sa na názor vlastníkov. P. Azizi sa pýta, čoho sa toto týka – odpovedala p. Pijáková je to vlastne pozemok okolo Krížovej cesty.

Rozdiel vznikol roku 2021 – kedy geodézia brala podklady pre tzv. komasáciu.

K uvedenému nemal nik pripomienku.

Pani Pijaková hovorí o tzv. komasácii – zatiaľ je toto pozastavené, lebo NDS vykupuje nové pozemky pod diaľnicu. Je to v stave ako to je. Mali sedenie na OÚ – bolo podaných 78 námietok, 73 bolo vybavených a 5 námietok bolo postupených na odbor opravných prostriedkov a medzi týmito je aj naša pripomienka ohľadom vlastníctva Krížovej cesty.

V diskusii – odpovedá na dotaz, ktorý e-mail poštou zaslala p. Jurčíková.

Dotaz je príloha zápisu - odpovedá o cene nájmu, o čom informovala už pred tým, odpovedala jej aj o prirovnaní s urbárom v KNM. Zdôvodňuje aj objem prác, prečo bola cena za práce vyššia ako v predchádzajúcom období. Odpovedá na všetky otázky, ktoré mala Ing. Jurčíková. Informácie o činnosti UPS sú zverejnené tiež na web stránke UPS, kde si ich môže každý člen pozrieť. Ohľadom nájmu pozemkov – nájom sa ročne zvyšuje o výšku inflácie, preto sa nájom o túto mieru inflácie upravuje.

Uznesenie zo zhromaždenia spoločenstva konané dňa 17.3.2024 bolo splnené vo všetkých bodoch.

**10. Návrh na uznesenie** predniesol predseda návrhovej komisie

Predseda návrhovej komisie pani Elena Pečarková prečítala návrh uznesenia z mimoriadneho Valného zhromaždenia.

Hlasovanie: za: 100 % prítomných

proti: 0%

zdržal sa: 0%

Nehlasoval p. Belan, ktorý opustil sálu po bode, kde sa rokovalo o obsahu  jeho prednesu.

**Uznesenie bolo jednohlasne prijaté.**

**11. Na záver** predsedníčka UPS v mene svojom, ale aj v mene celého výboru, poďakovala prítomným za účasť na valnom zhromaždení a zaželala príjemný zvyšok nedele.

V  Kysuckom Lieskovci, dňa 6.4.2025,

zapísala : Darina Bzdylová ................................

Overovatelia zápisnice: Alena Labošová ..............................Ing. Pavol Šutý ...........................

Mgr. Ľudmila Pijaková, predseda UPS .................................